PATVIRTINTA

 Kruonio gimnazijos direktoriaus

 2020 m. gruodžio 28 d. įsakymu Nr. V-108

**PRIIMTŲ Į KRUONIO GIMNAZIJĄ MOKINIŲ PASKIRSTYMO Į KLASES TVARKOS APRAŠAS**

1. Priimtų į Kruonio gimnaziją mokinių paskirstymo į klases tvarkos aprašas (toliau – Aprašas) nustato mokinių paskirstymo į klases tvarką ir kriterijus.
2. Mokiniai mokytis Kruonio gimnazijoje priimami vadovaujantis Priėmimo į Kaišiadorių rajono savivaldybės bendrojo ugdymo mokyklas tvarkos aprašu, patvirtintu Kaišiadorių rajono savivaldybės tarybos 2020 m. spalio 29 d. sprendimu Nr. V17E-286  ir  Centralizuoto vaikų priėmimo į Kaišiadorių rajono savivaldybės švietimo įstaigų ikimokyklinio ir priešmokyklinio ugdymo grupes tvarkos aprašu, patvirtintu Kaišiadorių rajono savivaldybės tarybos 2020 m. gegužės 28 d. sprendimu Nr.V17E-120.
3. Klasės komplektuojamos laikantis Kaišiadorių rajono savivaldybės tarybos nustatyto klasių komplektų skaičiaus pagal gimnazijoje vykdomas programas.
4. Mokinių paskirstymo į klases kriterijai:
	1. tolygus bendras mokinių skaičius paralelinėse klasėse (bet kokiu atveju mokinių skaičius negali viršyti nustatyto maksimalaus mokinių skaičiaus klasėje);
	2. berniukų ir mergaičių santykis;
	3. mokiniai turintys specialiųjų ugdymosi poreikių tolygiai paskirstomi klasėse;
	4. esant galimybei atsižvelgiama į tėvų prašymus.
5. Gimnazijos III klasės sudaromos atsižvelgiant į mokinių pasirinktus dalykus.
6. Skirstant į klases naujai atvykusius mokinius, atsižvelgiama į:
	1. klasėse esančius mokinių skaičius;
	2. tolygų lyčių santykį;
	3. užsienio kalbas ir dorinį ugdymą pasirinkusių mokinių skaičių grupėse.
7. Rekomenduojamas mokinių paskirstymo į klases principas: sudaromas abėcėlinis visų mokinių sąrašas ir, atsižvelgiant į paralelių klasių skaičių, mokinių į klases paskirstymas vykdomas išskaičiavimo „pirmas, antras ar ,,pirmas, antras, trečias“ principu: visi „pirmieji“ paskirstomi į vieną klasę, visi ,,antrieji“ paskirstomi į kitą klasę ir t. t.
8. Mokinių paskirstymą į klases, vadovaudamasis Tvarkos kriterijais, vykdo mokyklos direktorius.
9. Specialiųjų ugdymo poreikių turinčių mokinių paskirstymo į klases bei ginčytinus ir/ar sudėtingus mokinių paskirstymo į klases klausimus direktorius svarsto kartu su gimnazijos Vaiko gerovės komisija, išklauso ir pagal galimybes atsižvelgia į mokinio tėvų pageidavimus.
10. Ginčytinus ir/ar sudėtingus mokinių paskirstymo į klases klausimus direktorius svarsto kartu su Mokinių priėmimo į gimnaziją komisija, išklauso ir pagal galimybes atsižvelgia į mokinio tėvų pageidavimus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_